Разговор:ФК Раднички 1912

message: Чланак у оваквом стању засигурно неће моћи да остане. Да не бисмо жабокречину у којој ова творевина плива преносили даље на пројекат, питање је следеће.  Каква су твоја размишљања? Да ли овај чланак припојити чланку о ФК Станишић или оставити као посебан чланак? У првом случају је додатно питање како би онда гласио наслов чланка, а у другом је питање ког ћемо се принципа држати. Пошто данас постоји доста клубова који би требало да представљају наследнике оних некадашњих попут ГФК Дубочице, ГФК Јагодине, ГФК Слободе, Радничког 1923, Хајдука 1912, Тимока 1919, Борца 1926 и сл, али је прича увек била таква да је вршена пререгистрација неког другог клуба чије су место надаље преузимали. Овде је ситуција специфичнија у тој мери што је прави Раднички Сомбор наставио да се такмичи, невезано за овај случај. Притом, ово чудо од клуба као такво је основано 2018. Познато је и на који начин. И ту је питање да ли се држати тога, како сам ја раније урадио уз појашњење да је тада преузето место Станишића и обављена пререгистрација у АПР-у, или држати годину оснивања ФК Станишић. Свакако, овакав садржај који додајеш треба да се среди и пречисти јер обилује оригиналним истраживањем, жаргоном, неформатираним референцама, па и неким сувишним информацијама за оквире овог пројекта. Ако је нешто чињеница, тако се и наведе, нема потребе даље да се тумачи шта и како нити је то на уредницима Википедије. Треба да нађемо и неки модел ког ћемо се држати када су овакви чланци у питању. Типа, да ли чланак ФК Борац 1926 држати у оваквом стању, или име вратити на ФК Борац Чачак, а чланак о ФК Прово преименовати? Биће доста чланака, а углавном мало текста у њима. — Lotom (разговор) 16:44, 27. март 2023. (CEST)
replies: text: Слажем се да је жабокречина све везано за овај "клуб" његов настанак, његово постојање. Сматрам да треба да пишемо о свему шта се дешавало тј шта су радили како за пар година не бисмо све заборавили, а склони смо томе. "Да ли овај чланак припојити чланку о ФК Станишић или оставити као посебан чланак?" То је ФК Станишић и по мом мишљењу треба да се припоји њему. Овај "клуб" није настао 2018. године и није преузео место ФК Станишић, како си написао, него је то ФК Станишић, преименован и премештен у Сомбор. Јасно стоји у АПР-у а и у сликама на Википедији странице ФК Станишић под насловом "Премештање клуба" под тачком 5 где ФКС мења име у Раднички 1912 и под тачком 6 ФКС мења пребивалиште у Сомбор.

text: Споменути кулски Хајдук је ОФК Оџаци и по мом мишљењу тако треба и да пише, као и суботички Спартак - Хоргош Хигло, а ТСЦ Бачка Топола - ФК Бајша итд. Генерално, спортски клубови у великој мери фалсификују своју историју или је не познају па због тога смо ми ту да их подсећамо ко су и шта су. :) Слушам твоје предлоге као искуснијег колеге, ту сам за сарадњу! ПС почиње утакмица ЦГ - СРБ :) — TheCrnoglav (разговор) 20:49, 27. март 2023. (CEST)
replies: text: :На то и мислим под преузимањем места, тако се увек ради. Није спорна година оснивања ФК Станишић као таквог, ја сам се некако држао да је ова творевина настала 2018. Готово сви ти нови ОФК-ови, ГФК-ови и остали којима је придодата нека година последица су некаквог прекрштавања. Узме се чист клуб, обично ранг испод, преименује се у АПР-у и терај даље. Нов ПИБ, тачније и прецизније преузет, чисти папири и клуб који би требало да подсећа на неки пропали професионални клуб. Деси се и понека фузија у смислу удруживања два клуба који појединачно тешко опстају. Увек се нађе неко ко ће то да „заврши”. Потпуно сам сагласан да треба да се пише о свему за шта постоји основ и извор. Али треба да се води рачуна и на који се начин пише. Сирове чињенице, без даљег полемисања и китњастих описа, да не бисмо личили на таблоиде и ријалити. Само треба да видимо у ком ћемо правцу надаље да радимо. Да ли се држати рада на једном чланку и у њему пописати читаво битисање неког клуба са свим замешатељствима? Или приликом сваке такве акције преименовати други клуб по угледу на стање у АПР-у и по потреби правити нове појединачне чланке. Дешавало се да нека промена повуче још једну или више њих, па крену редом да се преименују клубови по једну лигу ниже. Било је случајева где је за неколико година у истом месту било више препакивања бар географски истог клуба. На памет ми падају Пригревица, Оџаци и Михајловац. А ту је и Крагујевац. Раднички је преузео место Шумадије. То је, ако се не варам, даље утицало на Ердоглију. Нисам сигуран каква је тачно била прича с Победом Белошевац нешто касније. Означићу још неке кориснике који се баве спортским чланцима да бисмо имали неку ширу слику.  — Lotom (разговор) 07:43, 28. март 2023. (CEST)
replies: text: ::“Али треба да се води рачуна и на који се начин пише. Сирове чињенице, без даљег полемисања и китњастих описа, да не бисмо личили на таблоиде и ријалити.“  слажем се! Молим те, исправи ме. Вероватно сам погрешио!

text: ::Раднички 1912 нема нови ПИН већ је то ПИН ФК Станишић, добијен 1998. године. Тако да те 2018. можемо рећи да се десио премештање и преименовање а не покретање новога клуба. Нема у АПРу покретање клуба Раднички 1912 већ само да је ФКС променио име и пребивалиште. Фузија је спајање два клуба а ово није била фузија.

text: ::ФК Братство Пригревица и ОФК Оџаци су једне зимске паузе, чини ми се јануара 2015. године, направили преседан у фудбалском свету! Клубови су у току зимске паузе заменили места! ФК Братсво из Пригревице је преко ноћи постало ОФК Оџаци и из треће лиге спустило се у зону, нижи ранг, мењајући и пребивалиште из Пригревице у Оџаке, са друге стране ОФК постаје Братсво… После пар година клуб из Пригревице, сад више не знам и који, постаје ФК Фенкис 1995 са пребивалиштем у Апатину али он наступа у Старој Пазови.

text: ::''

text: ::“Означићу још неке кориснике који се баве спортским чланцима да бисмо имали неку ширу слику.”  Одлично! — TheCrnoglav (разговор) 14:09, 28. март 2023. (CEST)
replies: text: :::Да, Пригревица и Оџаци, па после пар година Оџаци и Кула. Исто на полусезони, ако се не варам. Мада су, ако се добро сећам, та преименовања урадили Смедерево и Михајловац, а после Михајловац и Пролетер Враново. А питање је колико је и раније било таквих случајева, поменуо си рецимо Спартак и ТСЦ. Колико их има, тачно ми се чини да би требало направити списак, мислим да би имао потенцијала да догура до статуса изабраног. Јер када се покрене нови клуб, он би по правилу требало да крене из „бетона”. Међутим, пошто треба уложити доста труда и времена, паре се подразумевају, да би исти напредовао бар до зоне, зависи колико где има лига испод, лакше је узети неки већ постојећи клуб и „прекречити” га. То се и у овом случају десило. Е сада, ситуација је следећа. Станишић је основан 1920, Раднички Сомбор 1912. А ово, шта год било, постало је 2018. узурпацијом Станишића. Идеја неких људи је, бар по свему виђеном, била да он замени прави Раднички. Зато ми нема смисла да стоји 1920. за годину оснивања овог чуда невиђеног, ако га задржимо као посебан чланак, нисмо АПР па да морају да нам се поклопе идентификациони бројеви. Ново име, ново седиште клуба и велика мрља на дотадашњу историју ФК Станишић с којом све после тога нема превише везе сем тог броја у АПР-у. Све везе ка том чланку су остављене, као и след догађаја који се издешавао. С друге стране, ако ово припојимо чланку о Станишићу, онда би тај чланак требало преименовати на овај наслов јер је тренутно такво стање ствари. Притом си урадио и чланак о СУ Станишић. Видим да си вредан уредник, да имаш и грађу на којима темељиш чланке, али примећујем доста тог жаргона и понегде оригиналног истраживања што би требало свести на најмању могућу меру. Притом ни ја нисам увек око свега сигуран и боље је да све расправимо ван главног именског простора него да беспотребно ратујемо изменама. Свакако ће бити корисно и мишљење осталих. — Lotom (разговор) 17:58, 28. март 2023. (CEST)
 Lotom, TheCrnoglav: Мене ово увек подсети на Слободу из Ужица која је направила неки споразум са Севојном па су нешто мењали име, додавали, то више не зна човек шта је глава а шта реп, зашта да се ухватиш, што би рекао наш народ. Ако се овде ради о фузији, треба све навести, мада ако је нови клуб онда треба и нова страница. Овде ми тек ништа није јасно, заиста не пратим ни нашу Суперлигу толико детаљно, а камоли нижелигаше. У сваком случају видим да је Лотом дао неке супер аргументе у горњим коментарима, па се надам да ће вредни корисник Црноглав то уважити на прави начин.— Soundwaweserb (разговор) 20:19, 28. март 2023. (CEST)

text: Овде ми тек ништа није јасно верујем да није јасно, многима није јасно из Сомбора и окружења, то је због тога тако и урађено! Раднички 1912 је након неколико година фудбалској и не фудблској јавности требао да замени ФК Раднички Сомбор (кога су на све начине покушавали да угасе) а СУ Станишић 1920 стари ФК Станишић. На сву срећу сомборски Раднички је издржао све недаће и опстао. Раднички 1912 је, као што знате, одустао од такмичења а нови моћници града Сомбора обећали су да се на лето овај клуб после 5 година враћа Станишићу... Шта ће бити са СУ Станишић 1920, још није јасно. Прича се да се клуб на лето сели у Сомбор и постаје ФК Сомбор...

text: да имаш и грађу на којима темељиш чланке годинама уназад у слободно време се занимам истраживањем историје фудбалских клубова Сомбора и окружења. Као што сам горе написао фудбалски клубови у великој мери свесно фалсификују своју историју, украшавају и додавају како њима одговара, не само нижеразредни, већ и они из суперлиге (видимо и на титули Црвене звезде из 1945. Ја као поклоник "црвено-белих" морам да се стидим тога...) или је просто не познају, не истражују о њој.

text: ,  хвала вам на лепим речим, такође и на критикама које ћу, надам се, успети исправити! — TheCrnoglav (разговор) 09:13, 29. март 2023. (CEST)
thread_title:  Неенциклопедијски стил